Diari Oficial de la Generalitat Valenciana


Sumari del DOGV 4872, del 28-10-2004 (2004/10347)

ORDE d'1 de setembre de 2004, de la Conselleria de Cultura, Educació i Esport, per la qual s'autoritza l'ampliació d'ensenyaments en els graus elemental i mitjà al Conservatori Professional de Música Perfecto García Chornet, de titularitat de l'Ajuntament de Carlet (València).
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4872

Data del DOGV
:   28-10-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/10298


Data del document
:   01-09-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Carlet
    * música
    * educació artística
    * centre d'ensenyament

ORDE d'1 de setembre de 2004, de la Conselleria de Cultura, Educació i Esport, per la qual s'autoritza l'ampliació d'ensenyaments en els graus elemental i mitjà al Conservatori Professional de Música Perfecto García Chornet, de titularitat de l'Ajuntament de Carlet (València). [2004/A10516]
  
L'expedient ha sigut iniciat per la representant de l'Ajuntament de Carlet, en sol·licitud d'autorització per a l'ampliació d'ensenyaments amb la impartició de l'especialitat de Percussió en els graus elemental i mitjà en el Conservatori Professional de Música de titularitat municipal de Carlet.
  
El 24 de gener de 1995, es va subscriure un conveni entre la Generalitat Valenciana (Conselleria d'Educació i Ciència) i l'Ajuntament de Carlet, per al reconeixement de la validesa acadèmica oficial dels ensenyaments de grau mitjà i elemental impartits pel Conservatori de Música Perfecto García Chornet, de Carlet.
  
La clàusula segona de l'addenda de 23 de setembre de 2002 al conveni abans mencionat, modifica la clàusula octava del mateix, establint que les modificacions que es produïsquen en els ensenyaments, instal·lacions i altres requisits mínims del conservatori seran aprovats per orde del conseller de Cultura i Educació.
  
Vist l'informe favorable de la Unitat d'Inspecció Educativa es desprén que la titulació i programació presentada per a impartir l'ensenyament sol·licitat s'ajusta al que establix la legislació vigent aplicable.
  
Vists la Llei Orgànica 8/1985, de 3 de juliol, Reguladora del Dret a l'Educació (BOE de 4 de juliol); la Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre); el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartisquen ensenyaments artístics i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar al Conservatori Professional de Música Perfecto García Chornet, de Carlet, de titularitat municipal, amb número de codi 97009240, l'ampliació dels seus ensenyaments amb l'especialitat de Percussió en els seus graus elemental i mitjà.
  
Segon
  
La present autorització produirà efectes des de l'inici del curs acadèmic 2004/2005.
  
Tercer
  
Qualsevol modificació dels termes d'esta orde requerirà la preceptiva autorització de l'administració educativa.
  
DISPOSICIÓ ADDICIONAL
  
La present orde es publicarà en el Diari Oficial de la Generalitat Valenciana i donarà lloc a les corresponents inscripcions en el Registre de Centres Docents de la Comunitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, es podrà recórrer potestativament en reposició o bé plantejar-hi directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la seua notificació o publicació, segons corresponga.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació o publicació, segons corresponga.
  
València, 1 de setembre de 2004
  
El conseller de Cultura, Educació i Esport,
  
ALEJANDRO FONT DE MORA TURÓN